शीर्षको जावलाखेल खुमलटारसँग पराजित
क्यामरुनी खेलाडी स्टेफन समिरको ह्याट्रिकमा अन्तिम स्थानमा झरेको खुमलटारले सहिद स्मारक लिग 'ए' डिभिजन ०७९–०८० मा शनिबार शीर्षको जावलाखेललाई ४–२ ले पराजित गरेको छ । यो खेल जितेर सातदोबाटोले रेलिगेसन क्षेत्र छाडेको छ ।
काठमाडौँ — क्यामरुनी खेलाडी स्टेफन समिरको ह्याट्रिकमा अन्तिम स्थानमा झरेको खुमलटारले सहिद स्मारक लिग 'ए' डिभिजन ०७९–०८० मा शनिबार शीर्षको जावलाखेललाई ४–२ ले पराजित गरेको छ । यो खेल जितेर सातदोबाटोले रेलिगेसन क्षेत्र छाडेको छ ।सातदोबाटोमा भएको खेलमा समिरले १९, दोस्रो हाफको इन्ज्युरी समयको तेस्रो तथा ५० औं मिनेटमा गोल गरे । अर्को गोल मेसुके ओलोमोउको नाममा रह्यो । उनले दोस्रो हाफकौ इन्ज्युरी समयको पाँचौं मिनेटमा गोल गरे ।जावलाखेलको पहिलो गोल भने आत्मघाती रह्यो । रोहित सुब्बाले ४२ औं मिनेटमा यो दुर्भाग्यपूर्ण गोल गरेका हुन् । दोस्रो हाफको इन्ज्युरी समयको दोस्रो मिनेटमा विपिन कँडेलले दोस्रो गोल फर्काए ।यो नतिजापछि १७ अंक भएको छ । पछिल्लो समय जावलाखेल खराव लयबाट गुज्रिरहेको छ । पछिल्ला तीन खेलमा जावलाखेलले एकै अंक बटुलेको छ । जावलाखेल २४ अंकमै सीमित रह्यो । यसअघि संकटासँग बराबरी खेलेको जावलाखेल हिमालयन शेर्पासँग पराजित भएको थियो । तस्बिरहरू : हेमन्त श्रेष्ठ/कान्तिपुर